2.pielikums   
Ministru kabineta   
2018.gada \_\_\_\_\_\_\_\_\_\_\_\_ noteikumiem Nr.\_\_\_

**Vispārējās pamatizglītības un vispārējās vidējās izglītības iestādes vispārējās pamatizglītības un vispārējās vidējās izglītības klasē uzņemtajiem izglītojamiem ar speciālām vajadzībām atbilstošs nodrošinājums**

|  |  |  |  |  |
| --- | --- | --- | --- | --- |
| Nr. p.k. | Speciālās vajadzības | Nodrošinājums | | |
| mācību un citu izglītības iestādes telpu (teritorijas) aprīkojums | atbalsta pasākumi | papildu pedagoģiskais personāls un atbalsta personāls |
| 1 | 2 | 3 | 4 | 5 |
| 1. | Izglītojamie ar redzes traucējumiem | 1.1. Neredzīgie izglītojamie.  Grifeles, Braila tāfeles un Braila rakstāmmašīnas, Braila displejs un printeris.  Reljefa uzskate visos mācību priekšmetos (īpaši eksaktajos).  Audioieraksti un nepieciešamie tehniskie līdzekļi, lai, ja nepieciešams, nodrošinātu iespēju rakstu darbus aizstāt ar verbāliem uzdevumiem (klausīties un atbildēt).  Informācija Braila rakstā (piemēram, plāksnītes pie durvīm).  1.2. Vājredzīgie izglītojamie.  Personālie datori, lupas, dažādu veidu palielinātāji.  *CCTV* televideo palielinātāji, lupas, dažādu veidu palielinātāji.  Individuāls darba vietas apgaismojums.  Izglītības iestādes telpās elektroslēdžu un kontaktligzdu vietu kontrastains apzīmējums, kāpņu pirmā un pēdējā pakāpiena krāsojums dzeltenā krāsā, durvju aplodu krāsojums kontrastaini atšķirīgs no sienu krāsojuma.  Mācību grāmatas un mācību līdzekļi atbilstoši speciālās izglītības programmai | Papildu korekcijas un rehabilitācijas nodarbības speciālā pedagoga vai speciālās izglītības skolotāja vadībā, kurš specializējies darbam ar izglītojamiem, kam ir redzes traucējumi (orientēšanās un mobilitāte, Braila raksta apguve, sadzīves un sociālo iemaņu veidošana) | Speciālais pedagogs vai speciālās izglītības skolotājs, kurš specializējies darbam ar izglītojamiem, kam ir redzes traucējumi. Pedagoga palīgs, skolotāja palīgs (atkarībā no izglītojamā veselības stāvokļa un attīstības līmeņa).  Vēlams izglītības vai klīniskais psihologs |
| 2. | Izglītojamie ar dzirdes traucējumiem | Vēlams – vizuālie indikatori skaņu izrunas fiksēšanai, indukcijas spoles, kolektīvās skaņas pastiprināšanas iekārtas, skaņu raidītāji–uztvērēji FM sistēmā (atbilstoši dzirdes traucējuma pakāpei) | Nodarbības speciālā pedagoga vai speciālās izglītības skolotāja vadībā, kurš specializējies darbam ar izglītojamiem, kam ir dzirdes traucējumi.  Individuāli dzirdes aparāti. Ja nepieciešams, iespējams mutiskās atbildes aizstāt ar rakstiskām atbildēm vai nodrošināt tulkojumu zīmju valodā. Izglītības iestādes pasākumu tulkošana zīmju valodā | Speciālais pedagogs vai speciālās izglītības skolotājs, kurš specializējies darbam ar izglītojamiem, kam ir dzirdes traucējumi. Surdotulks katrā stundā. Pedagoga palīgs, skolotāja palīgs (atkarībā no izglītojamā veselības stāvokļa un attīstības līmeņa) |
| 3. | Izglītojamie ar fiziskās attīstības traucējumiem | Inženiertehniskā piemērotība: uzbrauktuves, lifti, pielāgotas durvis, tualetes, dušas telpas un mēbeles izglītojamiem invalīdu ratiņos.  Braucamie ratiņi un citas pārvietošanās palīgierīces.  Palīgierīces un speciāli rakstāmpiederumi un rīki skolēnu ēdināšanai.  Vēlams dators rakstu darbu veikšanai, ja izglītojamam traucēta roku kustība | Rehabilitācijas un ārstnieciskās nodarbības. Ja nepieciešams, papildu individuālas vai grupu mācību nodarbības | Speciālās izglītības skolotājs vai speciālais pedagogs.  Skolotāja palīgs (atkarībā no izglītojamā veselības stāvokļa un attīstības līmeņa).  Sociālais pedagogs |
| 4. | Izglītojamie ar somatiskām saslimšanām | Telpu papildu mitrā uzkopšana un vēdināšana | Rehabilitācijas un ārstnieciskās nodarbības.  Saudzējoša režīma nodrošināšana mācību un audzināšanas procesā. Regulāra medikamentu lietošanas nodrošināšana (ja nepieciešams). Atbilstoša ēdināšana. Ja nepieciešams, papildu individuālas vai grupu mācību nodarbības | Vēlams fizikālās un rehabilitācijas medicīnas ārsts (atbilstoši izglītojamā veselības stāvoklim) |
| 5. | Izglītojamie ar valodas traucējumiem | Logopēdijas kabinets grupu un individuālām nodarbībām | Logopēdiskās nodarbības. Ja nepieciešams, papildu individuālas vai grupu mācību nodarbības | Skolotājs logopēds. Vēlams izglītības vai klīniskais psihologs.  Vēlamas ārstnieciskās vingrošanas nodarbības |
| 6. | Izglītojamie ar mācīšanās traucējumiem |  | Atbalsta pasākumi atbilstoši mācīšanās traucējuma veidam.  Ja nepieciešams, papildu individuālas vai grupu mācību nodarbības | Vēlams speciālās izglītības skolotājs vai speciālais pedagogs vai pedagoga palīgs. Vēlams izglītības vai klīniskais psihologs.  Skolotājs logopēds |
| 7. | Izglītojamie ar garīgās veselības traucējumiem | Relaksācijas telpa (ja nepieciešams, nodrošinot dežūrskolotāja, izglītības vai klīniskā psihologa vai sociālā pedagoga klātbūtni) | Rehabilitācijas un ārstnieciskās nodarbības. Saudzējoša režīma nodrošināšana mācību un audzināšanas procesā. Ja nepieciešams, individuālas mācību nodarbības un (vai) psihologa konsultācijas.  Izglītojamiem ar uzvedības traucējumiem nepieciešams izstrādāt individuālo uzvedības korekcijas plānu | Izglītības vai klīniskais psihologs.  Vēlamas ārstnieciskās vingrošanas nodarbības. Speciālās izglītības skolotājs vai speciālais pedagogs. Skolotāja palīgs un sociālais pedagogs (atkarībā no izglītojamā veselības stāvokļa) |
| 8. | Izglītojamie ar garīgās attīstības traucējumiem | Materiālā bāze praktisku darba iemaņu veidošanai atbilstoši speciālās izglītības programmai.  Ja izglītojamam ir redzes, dzirdes vai kustību traucējumi, papildus nepieciešams aprīkojums atbilstoši traucējuma veidam | Pedagoga palīgs (speciālās izglītības skolotājs vai speciālais pedagogs), kas individuāli palīdz klasē vai citā telpā mācību satura apguves procesā | Speciālās izglītības skolotājs vai speciālais pedagogs. Pedagoga palīgs (atsevišķās stundās atkarībā no izglītojamā veselības stāvokļa un attīstības līmeņa).  Ja nepieciešams, skolotāja palīgs |
| 9. | Izglītojamie ar garīgās attīstības traucējumiem vai vairākiem smagiem attīstības traucējumiem | Materiālā bāze praktisku darba iemaņu veidošanai atbilstoši speciālās izglītības programmai.  Ja izglītojamam ir redzes, dzirdes vai kustību traucējumi, papildus nepieciešams aprīkojums atbilstoši traucējuma veidam | Rehabilitācijas nodarbības.  Ja izglītojamam ir redzes, dzirdes vai kustību traucējumi, papildus nepieciešami atbalsta pasākumi un mācību metodes atbilstoši traucējuma veidam | Skolotājs logopēds.  Pedagoga palīgs (visās vai atsevišķās stundās atkarībā no izglītojamā veselības stāvokļa un attīstības līmeņa) un, ja nepieciešams, –sociālais aprūpētājs vai skolotāja palīgs.  Ja izglītojamam ir redzes, dzirdes vai kustību traucējumi, papildus nepieciešami speciālisti atbalsta pasākumu nodrošināšanai atbilstoši traucējuma veidam.  Vēlams izglītības vai klīniskais psihologs |

Iesniedzējs:

Izglītības un zinātnes ministrs K.Šadurskis

Vizē:

Valsts sekretāre Līga Lejiņa

M.Jansone, 67047973

modra.jansone@izm.gov.lv